Βεατρίκη της Ολλανδίας

Η Βεατρίκη (ολλανδικά: Beatrix, γενν. 31 Ιανουαρίου 1938) είναι μέλος της Ολλανδικής βασιλικής οικογένειας από τον Οίκο της Οράγγης-Νάσσαου που βασίλεψε ως Βασίλισσα των Κάτω Χωρών, από το 1980 έως την παραίτησή της από τον θρόνο το 2013. Είναι πριγκίπισσα της Οράγγης-Νάσσαου. Είναι η μητέρα του παρόντος βασιλιά Γουλιέλμου Αλεξάνδρου των Κάτω Χωρών.

 Η Βεατρίκη Βιλελμίνη Αρμγάρδη γεννήθηκε τον Ιανουάριο του 1938 στο Παλάτι Soestdijk του Μπάαρν της Ουτρέχτης και είναι η πρωτότοκη κόρη του Βερνάρδου του Λίππε-Μπίστερφελντ και της βασίλισσας Ιουλιάνας της Ολλανδίας, κόρης του Ερρίκου του Μεκλεμβούργου-Σβερίν. Βαπτίστηκε τον Μάιο του 1938 στον Ναό του Αγίου Ιακώβου στη Χάγη. Εγκαταστάθηκε στη Βρετανία το 1940 μαζί με την οικογένειά της εξαιτίας του Β΄ Παγκοσμίου Πολέμου και στη συνέχεια στον Καναδά. Η οικογένεια επέστρεψε στην Ολλανδία το 1945. Σε ηλικία 10 ετών, το 1948, η Βεατρίκη έγινε διάδοχος του Ολλανδικού θρόνου. Πραγματοποίησε σπουδές Παιδαγωγής και στη συνέχεια σπούδασε Καλές Τέχνες. Παρακολούθησε μαθήματα κοινωνιολογίας, νομολογίας, οικονομικών, ιστορίας και συνταγματικού δικαίου στο Πανεπιστήμιο του Λέιντεν. Επίσης, έλαβε πτυχίο Νομικής το 1961. Η Βεατρίκη, ήδη από την δεκαετία του 1970, προετοιμαζόταν για την μέλλουσα θέση της στον Ολλανδικό θρόνο, έτσι πραγματοποιήσε πολλές επισκέψεις σε άλλες χώρες του εξωτερικού με τον σύζυγό της. Στις 30 Απριλίου 1980, μετά την παραίτηση της μητέρας της, βασίλισσας Ιουλιάνας από τον θρόνο, η Βεατρίκη έγινε βασίλισσα και αρχηγός του κράτους. Είναι μέλος της Λέσχης της Ρώμης και το 2005 εόρτασε το ασημένιο ιωβηλαίο της (ως Βασίλισσα). Περιστατικό Απριλίου 2009 Σε μία πιθανή απόπειρα δολοφονίας της Βασίλισσας Βεατρίκης και της βασιλικής οικογένειας, ένας οδηγός αυτοκινήτου έπεσε με το όχημά του πάνω σε πλήθος που είχε συγκεντρωθεί για να παρακολουθήσει την παρέλαση στο Άπελντοορν. Τέσσερα άτομα σκοτώθηκαν και τουλάχιστον άλλα δεκατέσσερα άτομα τραυματίστηκαν. Παραίτηση από τον θρόνο Τον Ιανουάριο του 2013, η Βασίλισσα Βεατρίκη ανακοίνωσε την πρόθεσή της να παραιτηθεί από τον Ολλανδικό θρόνο. Στις 30 Απριλίου του 2013 παραιτήθηκε επίσημα από τον θρόνο, υπέρ του πρωτότοκου γιου της, Γουλιέλμου Αλέξανδρου, ύστερα από 33 ακριβώς χρόνια βασιλείας. Έγινε η τρίτη στη σειρά μονάρχης της χώρας, που παραιτήθηκε ύστερα από την μητέρα της Ιουλιάνα και την γιαγιά της Βιλελμίνη. Από την παραίτησή της και έπειτα, επέστρεψε στον τίτλο της «ΑΒΥ Πριγκίπισσας της Οράγγης-Νάσσαου». Το όνομα της Βεατρίκης δόθηκε στο διεθνές αεροδρόμιο του Οράνιεστατ στην Αρούμπα. Η Βεατρίκη έχει τρεις αδερφές: την πριγκίπισσα Ειρήνη (γ. 1939), την πριγκίπισσα Μαργαρίτα (γ. 1943) και την πριγκίπισσα Χριστίνα (γ. 1947). Παντρεύτηκε τον Γερμανό διπλωμάτη Κλάους φον Άμσμπεργκ, στις 10 Μαρτίου 1966 και μαζί απέκτησαν τρία παιδιά: Γουλιέλμος Αλέξανδρος (γενν. 1967), Βασιλιάς της Ολλανδίας. Νυμφεύτηκε την Μάξιμα Σορρεγιέτα Σερρούτι. Απέκτησαν 3 παιδιά. Φρίζο (1968-2013), Πρίγκιπας της Οράγγης-Νάσσαου. Νυμφεύτηκε την Μέιμπελ Βίσσε Σμιτ. Απέκτησαν 2 παιδιά. Κωνσταντίνος (γενν. 1969), Πρίγκιπας της Ολλανδίας. Νυμφεύτηκε τη Λαουρέντιεν Μπρίνκχορστ. Απέκτησαν 3 παιδιά. 31 Ιανουαρίου 1938 – 10 Μαρτίου 1966: Η Αυτής Βασιλική Υψηλότητα Πριγκίπισσα Βεατρίκη της Ολλανδίας, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ 10 Μαρτίου 1966 – 30 Απριλίου 1980: Η Αυτής Βασιλική Υψηλότητα Πριγκίπισσα Βεατρίκη της Ολλανδίας, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ, Κα. φον Άμσμπεργκ 30 Απριλίου 1980 – 30 Απριλίου 2013: Η Αυτής Μεγαλειότητα Η Βασίλισσα των Κάτω Χωρών, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ, φον Άμσμπεργκ. 30 Απριλίου 2013 – μέχρι σήμερα: Η Αυτής Βασιλική Υψηλότητα Πριγκίπισσα Βεατρίκη της Ολλανδίας, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ, φον Άμσμπεργκ Βεατρίκη της Ολλανδίας, Επίσημη ιστοσελίδα Αρχειοθετήθηκε 2007-09-12 στο Wayback Machine. Her Royal Highness Princess Beatrix: Official website